РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/92-22

02. август 2022. године

Б е о г р а д

ЗАПИСНИК

СА ПРВЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 2. АВГУСТА 2022. ГОДИНЕ

 Седница је почела у 23,46 часова.

 Седницу је сагласно члану 25. став 1. Пословника сазвао председник Народне скупштине, а председавао Војислав Михаиловић, најстарији члан Одбора у складу са чланом 25. став 2. Пословника Народне скупштине.

 Седници су присуствовали чланови Одбора: Миленко Јованов, Сандра Божић, Верољуб Матић, Угљеша Мрдић, Александар Марковић, Александар Мирковић, Ђорђе Комленски, Ана Миљанић, Дуња Симоновић Братић, Виолета Филип, Јанко Веселиновић, Мирослав Алексић, Драгана Ракић, Сања Марић, Живота Старчевић и Бошко Обрадовић.

 Седници су присуствовали и заменици чланова Одбора: Светозар Вујачић, заменик Верољуба Матића, Стефан Јовановић, заменик Мирослава Алексића и Радмила Васић, заменик Бошка Обрадовића.

 Председавајући је констатовао да су, сагласно Пословнику Народне скупштине, испуњени услови за рад и одлучивање, а затим је прешао на рад према унапред одређеном дневном реду:

Д н е в н и р е д

1. Избор председника Одбора;
2. Избор заменика председника Одбора.

 **Прва тачка дневног реда**: Избор председника Одбора

Живота Старчевић, члан Одбора навео је да се по устаљеној парламентарној пракси за председника овог одбора бира председник најбројније Посланичке групе и најзаступљеније странке у Парламенту, те да из тог разлога предлаже Миленка Јованова.

Дискусије није било.

 На предлог председавајућег, Одбор је jедногласно одлучио да изабере Миленка Јованова за председника Одбора.

 **Друга тачка дневног реда**: Избор заменика председника Одбора

У наставку седнице, Миленко Јованов, председник Одбора, преузео je председавање седницом.

Александар Мирковић, члан Одбора, предложио је Животу Старчевића за заменика председника Одбора, наводећи да својим искуством и знањем може да одговори свим изазовима рада у Одбору, те стога, по његовом мишљењу, његов избор представља адекватно решење за избор за заменика председника Одбора.

 Дискусије није било.

 На предлог председника, Одбор је једногласно одлучио да изабере Животу Старчевића за заменика председника Одбора.

\*\*\*

 Седница је завршена у 23,51 часова.

 СЕКРЕТАР ПРЕДСЕДНИК

 Светлана Дедић Миленко Јованов